Երգչախմբի մեծ սինագոգ (Սանկտ Պետերբուրգ)

**Մեծ երգչախմբային սինագոգ** (), սինագոգ որը գտնվում է Սանկտ Պետերբուրգում Լերմոնտովսկի պողոտայում: Կառուցվել է 1883-1893 թվականներին՝ ճարտարապետներ Ի.Ի.Շապոշնիկովի և Լ.Ի.Բախմանի նախագծով ՝ Վ.Վ.Ստասովի և Ն.Լ.Բենուայի մասնակցությամբ։ Սանկտ Պետերբուրգի հրեաների հոգևոր կյանքի կենտրոնն է։

## Պատմություն
19-րդ դարի կեսերին Սանկտ Պետերբուրգի հրեական համայնքը կազմել է մոտ 10 հազար մարդ։ Ունեցել է մի քանի փոքրիկ մատուռներ ամբողջ քաղաքում, բայց դա բավարար չի եղել կրոնական կարիքները բավարարելու համար։ Ուստի համայնքի նախաձեռնությամբ սկսվել է նոր սինագոգի կառուցումը։ Հիմնական հովանավորներն եղել են բարոն Գունցբուրգը և քաղաքի հրեական համայնքի առաջին նախագահ, ձեռներեց և բարերար Ս. Ս. Պոլյակովը: Շենքի նախագծումն իրականացվել է ճարտարապետներ Ի.Ի.Շապոշնիկովի և Լ.Ի.Բախմանի կողմից՝ Վ.Վ.Ստասովի և Ն.Լ.Բենուայի մասնակցությամբ։ Շինարարությունն իրականացրել է ճարտարապետ Ա.Վ.Մալովը և ավարտվել 1893 թվականին։

Սինագոգի շենքը կառուցվել է արևելյան, մավրիտանական ոճով։ Նախասրահն ունի յուրահատուկ հնչականություն, շշուկով արտասանված բառերը կարելի է լսել ավելի քան 10 մետր հեռավորության վրա:

Սինագոգի կառուցումից հետո 1869 թվականի նախարարների կոմիտեի որոշմամբ փակվել են քաղաքի բոլոր աղոթարանները։ Սա հանգեցրլ էց ծեսեր կատարելու դժվարություններին, քանի որ շենքը չէր կարող տեղավորել դրա բոլոր կարիքավորներին:

1909 թվականին սինագոգի վայրի երկայնքով կառուցվել է քարե պարիսպ՝ խարխուլ փայտե ցանկապատի փոխարեն։

1929 թվականի հունիսի 29-ին Լենինգրադի քաղաքային խորհրդի նախագահության կողմից ընդունվել է որոշում հրեական կրոնական համայնքը փակելու մասին 1930 թվականի հունվարի 17-ին, Լենինգրադի մարզի գործկոմի նախագահության որոշմամբ և սինագոգը նույնպես փակվեց։ Սակայն 1930 թվականի հունիսի 1-ին հրեաների բողոքից հետո երկրի բարձրագույն օրենսդիր մարմնին` Համառուսաստանյան կենտրոնական գործադիր կոմիտեին, սինագոգը վերաբացվեց:

1943-1973 թվականներին Լենինգրադի սինագոգի ռաբբին եղել է ռաբբի Լուբանովը։

Մինչև 1980 թվականի XXII ամառային օլիմպիական խաղերը, որոնք անցկացվել են Մոսկվայում, Լենինգրադում և Տալլինում, սինագոգը դարձել է հիմնական էքսկուրսիաներից մեկը, ուստի 1978 թվականին պետությունը միջոցներ է հատկացրել շենքի վերակառուցման և վերանորոգման համար: Աշխատանքն իրականացվել է Կ.Ա.Պլոտկինի ղեկավարությամբ:

1991 թվականին «Շամիր» ընկերության նախաձեռնությամբ սինագոգում բացվել է ցերեկային դպրոց։

2012 թվականի մայիսին տեղի է ունեցել վանդալիզմի գործողություն՝ սինագոգի ցանկապատի վրա նկարել  են սվաստիկա։

2013 թվականի դեկտեմբերի 8-ին սինագոգը նշել է իր 120-ամյակը։ Այս միջոցառման համար գրվել է Թորայի նոր մագաղաթ, ծրար է թողարկվել Ռուսական փոստի կողմից և հոբելյանական մեդալ երեք տարբերակով (ոսկե, արծաթ, պարզ): Ժամը 12:00-ին Սանկտ Պետերբուրգի պատմության մեջ առաջին անգամ կրակոց է արձակվել Պետրոս և Պողոս ամրոցի Նարիշկինի ամրոցից՝ ի պատիվ Սինագոգի տարեդարձի։

Հուշամեդալներ են տրվել նաև Սանկտ Պետերբուրգի Սինագոգի 100-րդ, 110-րդ և 120-ամյակի առթիվ։
Պատկեր:Лермонтовский_2,_Синагога11.jpg|link=Файл:Лермонтовский_2,_Синагога11.jpg
Պատկեր:Sinagoga06.jpg|link=Файл:Sinagoga06.jpg
Պատկեր:Sinagoga18.jpg|link=Файл:Sinagoga18.jpg
Պատկեր:Stamp_of_Russia_2001_No_697_Grand_Choral_Synagogue.jpg|link=Файл:Stamp_of_Russia_2001_No_697_Grand_Choral_Synagogue.jpg|alt=На почтовой марке 2001 года|2001 թվականի փոստային նամականիշի վրա։


## Ծանոթագրություններ

## Արտաքին հղումներ
* Սինագոգի կայք   ում
* Սինագոգի մրցութային նախագիծ (Սանկտ Պետերբուրգ, 1881)   ում
* Պատմություն Մեծ երգչախմբային սինագոգի   ում
* Մեծ երգչախմբային սինագոգ  ում // Պետերբուրգի պորտալ
* Սինագոգի ինտերիերի համայնապատկերային կադրեր
* «Մեծ խմբերգային սինագոգ. Ճարտարապետներ Լև Բախման, Իվան Շապոշնիկով, Ալեքսեյ Մալով»   վավերագրական ֆիլմում «Գեղեցկություն, Պետրով քաղաք» շարքից։
* RTG-TV ֆիլմ Սանկտ Պետերբուրգի Մեծ երգչախմբային սինագոգի մասին  ում

Կատեգորիա:Սինագոգներ
Կատեգորիա:Սանկտ Պետերբուրգի շենքեր և կառույցներ
Կատեգորիա:Սանկտ Պետերբուրգի կրոնական կառույցներ
Կատեգորիա:1893 կառուցումն ավարտված շենքեր և կառույցներ
Կատեգորիա:Սանկտ Պետերբուրգի տաճարներ
Կատեգորիա:Ռուսաստանի մշակութային ժառանգության օբյեկտներ
Կատեգորիա:ՎՀ/թեմա 1